**2.1 KÄSIHYGIENIA**

Mikrobit leviävät tavallisimmin kosketustartuntana käsien välityksellä. Terveydenhuollossa tämä tartuntatie katkaistaan hyvällä käsihygienialla. [**Sormukset, kellot, käsikorut ja teko- ja rakennekynnet**](https://hussote.sharepoint.com/Siirretyt/Infektio/Ohjeet%202012/Stailatut%20ohjeet/Käsihygienia%20tausta(kynsien%20siisteys%20ym).doc) **on kielletty,**  koska ne estävät käsihygienian toteutumisen. Niiden alle kerääntyy helposti kosteutta ja likaa, jotka tarjoavat otollisen kasvualustan mikrobeille. Myös kynsilakan käyttö on kielletty.

|  |  |  |  |
| --- | --- | --- | --- |
| **Menetelmät** | **Tarkoitus** | **Miten** | **Milloin** |
| Käsien  desinfektio | Poistaa ja tuhota  väliaikainen  mikrobifloora | Alkoholihuuhdetta (3-5 ml) hierotaan huolellisesti kuiviin käsiin, erityisesti sormenpäihin ja  peukaloon, kunnes kädet ovat  täysin kuivat    [Käsien desinfektiotekniikka](https://hussote.sharepoint.com/sites/10118/Indektioidentorjuntaohjeet2/2.%20Henkil%c3%b6hygienia%2c%20ty%c3%b6-%20ja%20suojavaatetus/Kasien_desinfektiotekniikka%20%282%29.pdf) | * Ennen kuin kosketat potilasta tai hoitoympäristöä * Ennen aseptista toimenpidettä * Eritteiden käsittelyn jälkeen * Potilaan/potilaan lähiympäristön koskettamisen jälkeen * Ennen elintarvikkeiden käsittelyä * WC-käynnin jälkeen |
| Käsien  saippuapesu | Puhdistaa kädet  liasta ja eritteistä | Kädet pestään haalealla  vedellä ja saippualla, huuhdellaan ja  kuivataan kertakäyttöpyyhkeellä.  Kädet desinfioidaan alkoholihuuhteella. | -Jos kädet ovat  näkyvästi likaiset.  -WC-käynnin jälkeen.  -[Clostridium Difficile ja](http://tiimit.hus.fi/erikoisalat/Sisataudit_infektiosairaudet_sairaalahygieniayksikko/Indektioidentorjuntaohjeet2/1.%20Varotoimi-%20ja%20eristyssuositukset%20infektiosairauksissa/1.4.7%20Virusgastroenteriitit.doc)  [Noro –eristyksissä](http://tiimit.hus.fi/erikoisalat/Sisataudit_infektiosairaudet_sairaalahygieniayksikko/Indektioidentorjuntaohjeet2/1.%20Varotoimi-%20ja%20eristyssuositukset%20infektiosairauksissa/1.4.7%20Virusgastroenteriitit.doc). |
| [Kirurginen käsien desinfektio](http://tiimit.hus.fi/erikoisalat/Sisataudit_infektiosairaudet_sairaalahygieniayksikko/Indektioidentorjuntaohjeet2/2.%20Henkilöhygienia,%20työ-%20ja%20suojavaatetus/2.2%20Kirurginen%20käsienpesu%20ja%20desinfektio.doc) |  |  |  |
| [Suojakäsineet](https://hussote.sharepoint.com/Siirretyt/Infektio/Ohjeet%202012/Stailatut%20ohjeet/Suojaimet.doc) |  |  |  |
| Ihon hoito | Pitää käsien ihon  hyvässä kunnossa  ja säilyttää ihon  normaalin  kosteustasapainon | Vältetään turhaa käsien  saippuapesua.  Käytetään alkoholihuuhdetta.  Käytetään käsirasvoja.  Hoidetaan ihohaavat ja  tulehdukset. | Aina  Aina  Työpäivän jälkeen, tarvit-  taessa työpäivän aikana  Aina |

Mikäli huuhdetta ei voida sijoittaa hoitoympäristöön, henkilökunnan kannattaa pitää alkoholikäsihuuhdepulloa työvaatteen taskussa potilastyössä. Markkinoilla on useita alkoholittomia käsihuuhteita, mutta yhdenkään tehosta ei ole olemassa riittävästi kliinisiin tutkimuksiin perustuvaa näyttöä. Sen vuoksi alkoholipohjainen käsihuuhde on aina ensisijainen tuote käsien desinfiointiin potilastyössä. Sen ainoana, mutta selvästi huonompana vaihtoehtona on käsien saippuapesu, jos alkoholihuuhteen käyttö on mahdotonta.

